Πρίνα Λασιθίου

Η Πρίνα είναι χωριό και έδρα ομώνυμης κοινότητας του Δήμου Αγίου Νικολάου στην Περιφερειακή Ενότητα Λασιθίου της Κρήτης. Ανήκε στην Επαρχία Μιραμπέλλου. Βρίσκεται περίπου 15 χιλιόμετρα από τον κόλπο του Μιραμπέλλου, δηλαδή τα βόρεια παράλια του νομού. 

Σύμφωνα με τα στοιχεία της απογραφής του 2011, το χωριό έχει 90 κατοίκους. Το χωριό το διασχίζουν 2 κεντρικοί δρόμοι, ενώ μέσω του οδικού δικτύου του νομού, το χωριό ενώνεται με τα χωριά Καλαμαύκα στα ΝΑ, με το χωριό Μεσελέροι στα ΝΔ, με το παραθαλάσσιο χωρίο Ίστρο στα ΒΑ, και με το χωριό Κρούστας στα ΒΔ. 

Όσον αφορά τη γεωγραφία της περιοχής, το ανάγλυφο περιλαμβάνει σχεδόν μόνο ελιές, ειδικά στην τοποθεσία Κάτω Πρίνα στα ΝΔ του χωριού. Στη λοφώδη περιοχή βόρεια της Πρίνας υπάρχει ένα σημαντικό πευκόδασος το οποίο δυστυχώς έχει αποτελέσει εστία πυρκαγιών αρκετές φορές τα τελευταία χρόνια. Παλιότερα στο χωριό είχαν κτιστεί αρκετά εξοχικά σπίτια, που ανήκαν σε κατοίκους της πρωτεύουσας του νομού, του Αγίου Νικολάου.

Δείτε επίσης
 Κοινότητα Πρίνας

Εξωτερικοί σύνδεσμοι 
Δήμος Αγίου Νικολάου Λασιθίου

Χωριά του νομού Λασιθίου
Δήμος Αγίου Νικολάου